Katarína Kuniecová

Katarína Kuniecová, rodená Tetemondová (* 24. september 1988, Poprad) je slovenská profesionálna basketbalistka. V súčasnosti hrá za tím Piešťanské Čajky v basketbalovej extralige žien a za slovenskú reprezentáciu, reprezentovala Slovensko na štyroch majstrovstvách Európy v basketbale (v rokoch 2009, 2011, 2013 a 2015).

 Kariéra 
Basketbal začala Tetemondová hrať v mládežníckych družstvách Banskej Bystrice. Ako seniorka začala v extralige hrávať za tím ŽBK Poprad. V roku 2010 prestúpila do klubu MBK Ružomberok, kde odohrala tri sezóny. V sezóne 2012/13 sa s Ružomberkom dostala až do semifinále Eurocupu. Následne pôsobila s výnimkou sezóny 2015/16 ako legionárka v zahraničí, postupne v Šoproni, Brne, Zaragoze, Saint-Amand a Pécsi. V sezóne 2015/2016 bola 3., resp. 4. najlepšou hráčkou slovenskej extraligy (body na zápas, resp. body celkovo). V roku 2019 sa vrátila na Slovensko, v sezóne 2019/20 hrá v tíme Piešťanské Čajky. 

 Hráčske štatistiky 
Aktuálne k 1. októbru 2019.
 Sezóna Klub Liga ŠtatistikyZMINPPGRPGAPGSPGBPGFGP3PTFT2006/07 ŽBK Poprad  BEŽ??????????2007/08 ŽBK Poprad  BEŽ??????????2008/09 ŽBK Poprad  BEŽ??????????2009/10 ŽBK Poprad  BEŽ??????????2010/11 MBK Ružomberok  BEŽ??????????2011/12 MBK Ružomberok  BEŽ??????????2012/13 MBK Ružomberok  BEŽ??????????2013/14 Uniqa-Euroleasing Sopron  NB I/A??????????2014/15 BK IMOS Brno  ŽBL821,910,34,51,4??45,2 %37,9 %100 %2015/16 MBK Ružomberok  BEŽ3229:1814,19,72,850,5 %33,8 %75,6 %2016/17 Mann Filter Zaragoza  Liga Femenina??????????2017/18 Hainaut Basket Saint-Amand  Ligue féminine15237,95,431 %34 %2018/19 PEAC Pécs  NB I/A??????????2019/20 Piešťanské Čajky  BEŽ230:4613,510,52,555,6 %12,5 %100 %

 Osobný život 
Tetemondová sa 16. novembra 2019 vydala za svojho dlhoročného partnera Tomáša Kunieca, aj v hráčskej kariére odvtedy používa priezvisko Kuniecová.

 Referencie 

Kategória:Slovenské basketbalistky
Kategória:Osobnosti z Popradu